Animated Portable Network Graphics

APNG (Animated Portable Network Graphics) je grafický formát rozširujúci formát PNG o možnosť tvorby animácií. Je navrhnutý Stuartom Parmenterom a Vladimírom Vukicevicom a umožňuje animovať obrázky podobne, ako to zvláda formát GIF pri zachovaní spätnej kompatibility s neanimovanými PNG súbormi. Väčšina zariadení, ktoré sú schopné zobraziť PNG obrázok, sú schopné pracovať s APNG, avšak zobrazia len prvý obrázok animácie.

Tento formát bol v roku 2004 navrhnutý vývojármi Mozilly Stuartom Parmenterom a Vladimírom Vukicevicom. Jeho štandardizácia však bola zamietnutá.  Andrew Smith, ktorý ho do Mozilly implementoval, pridal jeho podporu aj do knižnice libpng, takže ho môžu ľahko začať používať aj iné aplikácie.

14. septembra 2007 bola podpora pre APNG pridaná do "post-alpha" verzia prehliadača  Opera 9.5.

Alternatívy 
Alternatívou k APNG je MNG. Výhody APNG spočívajú v menšej veľkosti knižnice a spätnej kompatibilite so staršími PNG implementace.

Referencie

Externé odkazy 
 Návrh špecifikácie APNG

Grafické súborové formáty